1994D0034 — DA — 01.01.1995 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Tidende No page date

Ændret ved:

A1 Tiltrædelsesakt for Østrig, Finland og Sverige C 241 21 29.8.1994 (tilpasset ved Rådets beslutning 95/1EF, Euratom, EKSF) L 001 1 ..

▼B

KOMMISSIONENS BESLUTNING

af 24. januar 1994

om iværksættelse af det edb-baserede net Animo

(94/34/EF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked ( 1 ), senest ændret ved direktiv 92/118/EØF ( 2 ), særlig artikel 20, stk. 3, og ud fra følgende betragtninger: ud fra følgende betragtninger: Kommissionen har vedtaget flere beslutninger om det edb-baserede net Animo, bl.a. beslutning 91/398/EØF af 19. juli 1991 om et edb-baseret kommunikationsnet mellem veterinærmyndighederne (Animo) ( 3 ), beslutning 92/486/EØF af 25. september 1992 om regler for samarbejdet mellem det fælles datacenter for edb-nettet Animo og medlemsstaterne ( 4 ) og beslutning 93/227/EØF af 5. april 1993 om overgangsforanstaltninger for oprettelsen af det edb-baserede net Animo i Italien ( 5 ); det edb-baserede net Animo kan fungere i en stor del af Fællesskabet; det er nødvendigt at nå frem til en generel anvendelse af nettet på Fællesskabets samlede område; med henblik herpå bør der fastsættes frister for den fuldstændige iværksættelse af nettet; der bør dog fastsættes regler for de tilfælde, hvor en medlemsstat ikke er i stand til fuldt ud at deltage i nettet; denne beslutning indskrænker dog ikke anvendelsen af tidligere bestemmelser om Animo-nettet, bl.a. bestemmelserne i beslutning 92/486/EØF og 93/227/EØF; de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité — VEDTAGET FØLGENDE BESLUTNING:

Artikel 1

Medlemsstaterne sørger for, at deres centrale enheder senest den 1. februar 1994 tilsluttes Animo-nettet (afsendelse og modtagelse af samtlige de meddelelser, der er fastsat for Animo-ordningen). ► ► For Sverige er den pågældende dato dog datoen for tiltrædelsesaktens ikrafttræden, og for Østrig og Finland ligger den et år efter tiltrædelsesaktens ikrafttræden. ◄ ◄

Artikel 2

Medlemsstaterne sørger for, at alle lokale enheder og grænsekontrolsteder senest den 1. juni 1994 tilsluttes Animo-nettet. ► ► For Sverige er den pågældende dato dog datoen for tiltrædelsesaktens ikrafttræden, og for Østrig og Finland ligger den et år efter tiltrædelsesaktens ikrafttræden. ◄ ◄

Artikel 3

Kan en medlemsstat ikke anvende edb-nettet Animo fra den 1. februar 1994 som fastsat i artikel 1, sender den pågældende medlemsstats centrale myndighed samtlige de meddelelser, der er fastsat for Animo-ordningen, til bestemmelseslandets centrale myndighed ved hjælp af telefax. ► ► For Sverige er den pågældende dato dog datoen for tiltrædelsesaktens ikrafttræden, og for Østrig og Finland ligger den et år efter tiltrædelsesaktens ikrafttræden. ◄ ◄

Artikel 4

Kan en lokal enhed i en medlemsstat ikke anvende edb-nettet Animo fra den 1. juni 1994, sørger den pågældende medlemsstats centrale myndighed for, at samtlige de meddelelser, der er fastsat for denne enhed i henhold til Animo-ordningen, varetages af den centrale enhed. ► ► For Sverige er den pågældende dato dog datoen for tiltrædelsesaktens ikrafttræden, og for Østrig og Finland ligger den et år efter tiltrædelsesaktens ikrafttræden. ◄ ◄

Artikel 5

Denne beslutning indskrænker ikke anvendelsen af de tidligere bestemmelser om Animo-nettet, bl.a. bestemmelserne i beslutning 92/486/EØF og 93/227/EØF.

Artikel 6

Situationen for iværksættelsen af Animo-nettet vil blive taget op til ny behandling i marts 1994.

▼

Artikel 6a

Kommissionen træffer de nødvendige overgangsforanstaltninger for Østrig og Finland.

▼B

Artikel 7

Denne beslutning er rettet til medlemsstaterne.

( 1 ) EFT nr. L 224 af 18. 8. 1990, s. 29.

( 2 ) EFT nr. L 62 af 15. 3. 1993, s. 49.

( 3 ) EFT nr. L 221 af 9. 8. 1991, s. 30.

( 4 ) EFT nr. L 291 af 7. 10. 1992, s. 20.

( 5 ) EFT nr. L 97 af 23. 4. 1993, s. 31.